ประกาศกรมการขนส่งทางบกประกาศกรมการขนส่งทางบกเรื่อง กำหนดหลักเกณฑ์วิธีการ เงื่อนไข และระยะเวลาการตรวจและทดสอบและการออกหนังสือรับรองการตรวจและทดสอบส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงพ.ศ. ๒๕๕๑[๑] อาศัยอำนาจตามความในข้อ๘ และข้อ ๙ ของกฎกระทรวงกำหนดส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงพ.ศ. ๒๕๕๑ อธิบดีกรมการขนส่งทางบกประกาศกำหนดหลักเกณฑ์ วิธีการ เงื่อนไขและระยะเวลาการตรวจและทดสอบและการออกหนังสือรับรองการตรวจและทดสอบส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงไว้ดังต่อไปนี้ข้อ๑ ในประกาศนี้การตรวจและทดสอบการติดตั้ง หมายความว่าการตรวจและทดสอบส่วนควบและเครื่องอุปกรณ์และการติดตั้งส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงการตรวจและทดสอบถัง หมายความว่า การตรวจและทดสอบถังหรือภาชนะบรรจุก๊าซปิโตรเลียมเหลวของรถที่ใช้ก๊าซปิโตรเลียมเหลวเป็นเชื้อเพลิงผู้ตรวจและทดสอบ ได้แก่(๑) ผู้ตรวจและทดสอบการติดตั้ง หมายความว่าผู้ตรวจและทดสอบการติดตั้งและส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิง(๒) ผู้ตรวจและทดสอบถังหมายความว่าผู้ซึ่งทำการตรวจและทดสอบถังหรือภาชนะบรรจุก๊าซปิโตรเลียมเหลวที่ติดตั้งในรถที่ใช้ก๊าซปิโตรเลียมเหลวเป็นเชื้อเพลิงข้อ๒ การตรวจและทดสอบการติดตั้งต้องปฏิบัติตามหลักเกณฑ์ ดังนี้(๑) ตรวจสอบความถูกต้องของส่วนควบและเครื่องอุปกรณ์ที่ติดตั้งต้องเป็นไปตามมาตรฐานส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงตามที่กรมการขนส่งทางบกประกาศกำหนดรวมทั้งรายละเอียดต่าง ๆต้องตรงตามหนังสือรับรองการติดตั้งส่วนควบและเครื่องอุปกรณ์(๒) ตรวจสอบความถูกต้องของการติดตั้งส่วนควบและเครื่องอุปกรณ์ให้เป็นไปตามหลักเกณฑ์วิธีการติดตั้ง ตามที่กรมการขนส่งทางบกประกาศกำหนด(๓)ตรวจพินิจภายนอกถังซึ่งต้องไม่ปรากฏข้อบกพร่องอย่างใดอย่างหนึ่งดังต่อไปนี้(ก) ถังถูกไฟไหม้(ข) มีหลุมบ่อโดดเดี่ยวลึกเกินร้อยละ ๕๐ ของความหนาผนังถังเดิม(ค) มีรอยผุกร่อนเป็นแนวยาวตั้งแต่ ๗๕ มิลลิเมตรขึ้นไป และลึกเกินร้อยละ ๒๕ของความหนาผนังถังเดิม หรือมีรอยผุกร่อนเป็นแนวยาวน้อยกว่า ๗๕ มิลลิเมตรและลึกเกินร้อยละ ๕๐ ของความหนาผนังถังเดิม(ง) มีรอยผุกร่อนทั่วไปลึกเกินร้อยละ ๕๐ ของความหนาผนังถังเดิม(จ) มีรอยบุบเว้าที่รอยเชื่อมลึกเกิน ๖ มิลลิเมตร(ฉ) มีรอยบุบเว้าที่บริเวณอื่นลึกเกินร้อยละ ๑๐ของความกว้างเฉลี่ยของรอยบุบเว้า(ช) มีรอยบาด รอยขูดขีด หรือทิ่มแทง ลึกเกินร้อยละ ๕๐ของความหนาผนังถังเดิม หรือมีรอยดังกล่าวยาวตั้งแต่ ๗๕ มิลลิเมตรขึ้นไปและลึกเกินร้อยละ ๒๕ ของความหนาผนังถังเดิม(ซ) มีรอยรั่ว ซึม รอยร้าว รอยหักพับ หรือบวม(ฌ) จำนวนเกลียวของลิ้นถังที่กินกันลดลงจากที่ระบุไว้หรือเมื่อขันเกลียวแน่นแล้วก๊าซรั่วซึม(ญ) ลิ้นเอียงจนเห็นได้ชัดเจน(ฎ) โกร่งกำบังหรือฝาครอบเครื่องอุปกรณ์ที่ติดตั้งบนถังเสียรูป หลวมหรือมีรอยเชื่อมชำรุดหรือฐานถังชำรุดทำให้ถังเอียงจนเห็นได้ชัดเจน(ฏ) ถังบิดเบี้ยวไม่ได้รูปทรง หรือมีการดัดแปลงหรือต่อเติมถัง(ฐ) เครื่องหมายประจำถังลบเลือนอ่านได้ไม่ชัดเจน มีการแก้ไขโดยไม่ถูกต้องหรือมีข้อความไม่ถูกต้องตาม มอก. ๓๗๐ - ๒๕๒๕(ฑ) อุปกรณ์ระบายความดันเสียหาย หรือเสียรูป หรือไม่ตรงตามที่ผู้ผลิตกำหนด(๔)ทดสอบการรั่วของระบบเชื้อเพลิงก๊าซปิโตรเลียมเหลวด้วยการเติมก๊าซปิโตรเลียมเหลวหรือก๊าซอื่นที่เหมาะสมเช่น ไนโตรเจน ให้มีความดันไม่น้อยกว่า ๗๐๐ กิโลปาสกาล เป็นเวลาไม่น้อยกว่า ๑๐นาที ต้องไม่ปรากฏว่ามีการรั่วของระบบเชื้อเพลิงข้อ๓การตรวจและทดสอบถังต้องปฏิบัติตามหลักเกณฑ์ ดังนี้(๑) ตรวจสอบภายนอกถังแล้ว ต้องไม่ปรากฏข้อบกพร่องตามข้อ ๒ (๓)(๒) ถังเปล่าต้องมีมวลไม่น้อยกว่าร้อยละ ๙๕ ของมวลถังเดิม(๓) ทดสอบถังด้วยความดันไฮดรอลิกขยายตัว (hydrostaticstretch test) ปริมาตรการขยายตัวถาวรของถังต้องไม่เกิน๑ ใน ๕๐๐๐ ของปริมาตรเดิมของถัง ตามวิธีการทดสอบของ มอก. ๓๗๐ ๒๕๒๕ข้อ๔ผู้ตรวจและทดสอบต้องดำเนินการตามเงื่อนไข ดังต่อไปนี้(๑) ทำการตรวจและทดสอบ ณสถานที่ประกอบกิจการตามที่ระบุไว้ในหนังสือให้ความเห็นชอบโดยบุคลากรของผู้ตรวจและทดสอบ(๒)ปฏิบัติตามขั้นตอนและวิธีการตรวจและทดสอบตามที่กำหนดไว้ในเอกสารแสดงขั้นตอนและวิธีการตรวจและทดสอบ(๓)ทำการตรวจและทดสอบเฉพาะรถที่ติดตั้งส่วนควบและเครื่องอุปกรณ์จากผู้ได้รับความเห็นชอบการเป็นผู้ติดตั้งจากกรมการขนส่งทางบกเท่านั้นเว้นแต่ กรณีเป็นรถที่ได้ติดตั้งส่วนควบและเครื่องอุปกรณ์ไว้แล้วก่อนวันที่ ๑๘เมษายน พ.ศ. ๒๕๕๒ ก็ให้สามารถทำการตรวจและทดสอบได้(๔)จัดเก็บค่าบริการตรวจและทดสอบตามอัตราที่ระบุไว้ในคำขอรับหนังสือให้ความเห็นชอบการเป็นผู้ตรวจและทดสอบข้อ๕เมื่อผู้ตรวจและทดสอบการติดตั้งทำการตรวจทดสอบเสร็จแล้วเห็นว่าส่วนควบและเครื่องอุปกรณ์ และการติดตั้งส่วนควบและเครื่องอุปกรณ์เป็นไปตามที่กำหนดให้ผู้ตรวจและทดสอบการติดตั้งติดเครื่องหมายผ่านการตรวจและทดสอบตามแบบท้ายประกาศนี้ไว้ที่ด้านในซ้ายของกระจกกันลมหน้าให้เห็นได้อย่างชัดเจน พร้อมกับออกหนังสือรับรองการตรวจและทดสอบการติดตั้งตามแบบท้ายประกาศนี้และแนบภาพถ่ายที่แสดงถึงการตรวจและทดสอบรถที่ให้การรับรองนั้นให้แก่เจ้าของรถหรือผู้ครอบครองรถและติดเครื่องหมายแสดงการใช้ก๊าซปิโตรเลียมเหลวเป็นเชื้อเพลิงไว้ที่รถข้อ๖เมื่อผู้ตรวจและทดสอบถังทำการตรวจทดสอบแล้วเห็นว่า ถังเป็นไปตามที่กำหนดให้ผู้ตรวจและทดสอบถังติดเครื่องหมายผ่านการตรวจและทดสอบถังตามแบบท้ายประกาศนี้ไว้ที่ถังหรือภาชนะบรรจุก๊าซทุกใบให้เห็นได้อย่างชัดเจนพร้อมกับออกหนังสือรับรองการตรวจและทดสอบถังตามแบบท้ายประกาศนี้ให้แก่เจ้าของรถหรือผู้ครอบครองรถข้อ๗ให้ผู้ตรวจและทดสอบการติดตั้งจัดเก็บสำเนาหนังสือรับรองการตรวจและทดสอบตามข้อ๕ พร้อมรายละเอียดไว้เป็นเวลาอย่างน้อย ๕ ปีโดยรายละเอียดการตรวจและทดสอบอย่างน้อยต้องประกอบด้วย ดังนี้(๑) ชื่อผู้ตรวจและทดสอบ(๒) เลขที่หนังสือรับรอง(๓) วัน เดือน ปี ที่ทำการตรวจและทดสอบ(๔) สถานที่ตรวจและทดสอบ(๕) หมายเลขทะเบียนรถ หรือหมายเลขประจำรถ (Vehicle Identity Number : VIN)(๖) รายการตรวจและทดสอบมาตรฐานส่วนควบและเครื่องอุปกรณ์ที่ติดตั้ง(๗) รายการตรวจและทดสอบการติดตั้ง(๘) ชื่อผู้ทำการตรวจและทดสอบ พร้อมระบุหมายเลขทะเบียนวิศวกรหรือตำแหน่งหน้าที่(๙)ภาพถ่ายหรือหลักฐานที่แสดงให้เห็นถึงผู้ทำการตรวจและทดสอบได้ตรวจและทดสอบกับรถที่ให้การรับรองนั้นข้อ๘ให้ผู้ตรวจและทดสอบถังหรือภาชนะบรรจุก๊าซปิโตรเลียมเหลวจัดทำสำเนาหนังสือรับรองการตรวจและทดสอบตามข้อ ๖ พร้อมรายละเอียดการตรวจและทดสอบที่มีรายการอย่างน้อยดังนี้ไว้เป็นเวลา ๕ ปี(๑) ชื่อผู้ตรวจและทดสอบ(๒) เลขที่หนังสือรับรอง(๓) วัน เดือน ปี ที่ทำการตรวจและทดสอบ(๔) สถานที่ตรวจและทดสอบ(๕) หมายเลขทะเบียนรถ หรือหมายเลขประจำรถ (Vehicle Identity Number : VIN)(๖) รายละเอียดของถัง อาทิเช่น ผู้ผลิต หมายเลขถัง วันผลิต มวลถังเปล่า(๗) รายการตรวจและทดสอบถัง(๘) ชื่อผู้ทำการตรวจและทดสอบถัง พร้อมระบุหมายเลขทะเบียนวิศวกรหรือตำแหน่งหน้าที่ข้อ๙การตรวจและทดสอบการติดตั้งต้องดำเนินการภายในกำหนดระยะเวลา ดังนี้(๑)รถที่ติดตั้งส่วนควบและเครื่องอุปกรณ์ที่ใช้ก๊าซปิโตรเลียมเหลวเป็นเชื้อเพลิงโดยผู้ติดตั้งที่เป็นผู้ผลิตให้ทำการตรวจและทดสอบโดยผู้ตรวจและทดสอบการติดตั้งที่เป็นผู้ผลิตก่อนการจดทะเบียนครั้งแรก และต้องได้รับการตรวจและทดสอบครั้งต่อไปทุก ๕ ปี(๒) รถที่ติดตั้งส่วนควบและเครื่องอุปกรณ์ที่ใช้ก๊าซปิโตรเลียมเหลวเป็นเชื้อเพลิงโดยผู้ติดตั้งทั่วไปให้ทำการตรวจและทดสอบโดยผู้ตรวจและทดสอบการติดตั้งทั่วไปก่อนการใช้งานและต้องได้รับการตรวจและทดสอบครั้งต่อไป ทุก ๕ ปีข้อ๑๐รถที่แก้ไขเปลี่ยนแปลงหรือติดตั้งส่วนควบและเครื่องอุปกรณ์ใหม่ ดังต่อไปนี้ต้องทำการตรวจและทดสอบตามประกาศนี้ทุกครั้งที่มีการเปลี่ยนแปลงหรือติดตั้งส่วนควบและเครื่องอุปกรณ์ดังกล่าว(๑) ถังหรือภาชนะบรรจุก๊าซปิโตรเลียมเหลว (cylinder or container)(๒) ลิ้นบรรจุ (filling valve)(๓) ลิ้นระบายความดัน (pressure relief valve)(๔) ลิ้นกันกลับ (check valve or non return valve)(๕) ลิ้นเปิดปิด (shut-off valve)(๖) อุปกรณ์วัดระดับก๊าซเหลว (level indicator or fixed liquid level gauge)(๗) อุปกรณ์ป้องกันการบรรจุเกิน (overfill protection device)(๘) อุปกรณ์ระบายความดัน (pressure relief device)(๙) อุปกรณ์ควบคุมการเปิดปิดลิ้นระยะไกลพร้อมด้วยลิ้นป้องกันการไหลเกิน (remotely controlled service valve with excess flow valve)(๑๐) อุปกรณ์ทำไอก๊าซและปรับความดันก๊าซ (vaporizer and pressure regulator)ข้อ๑๑ ให้เจ้าของรถหรือผู้ครอบครองรถนำรถมาทำการตรวจสอบถังโดยผู้ตรวจและทดสอบถังเมื่อใช้งานมาแล้วครบ ๑๐ ปี นับแต่วันที่ผลิต และต้องได้รับการตรวจและทดสอบทุก ๆ ๕ปีทั้งนี้ตั้งแต่บัดนี้เป็นต้นไปประกาศ ณ วันที่ ๒๑ตุลาคม พ.ศ. ๒๕๕๑ชัยรัตน์ สงวนชื่อรองอธิบดีรักษาราชการแทนอธิบดีกรมการขนส่งทางบก[เอกสารแนบท้าย]๑.หนังสือรับรองการตรวจและทดสอบการติดตั้งรถใช้ก๊าซปิโตรเลียมเหลวเป็นเชื้อเพลิง๒.เครื่องหมายผ่านการตรวจและทดสอบการติดตั้ง๓.เครื่องหมายผ่านการตรวจและทดสอบถัง๔.แบบหนังสือรับรองการตรวจและทดสอบถัง(ดูข้อมูลจากภาพกฎหมาย)วัชศักดิ์/ผู้จัดทำ๒๓ ธันวาคม ๒๕๕๑โชติกานต์/ปรับปรุง๒๔ สิงหาคม ๒๕๕๘[๑] ราชกิจจานุเบกษา เล่ม ๑๒๕/ตอนพิเศษ ๑๙๐ ง/หน้า ๘๕/๑๗ ธันวาคม ๒๕๕๑